


Қазақстан Республикасы Көлік министрлігінің Қоғамдық кеңесі мүшелерін сайлау бойынша конкурсты өткізу туралы хабарландыру

Жұмыс тобы Қазақстан Республикасының 2015 жылғы 2 қарашадағы «Қоғамдық кеңестер туралы» Заңының және 2025 жылғы 28 наурыздағы №35869 Қоғамдық кеңес туралы үлгілік ереженің негізінде Қазақстан Республикасы Көлік министрлігінің Қоғамдық кеңесінің құрамына конкурсқа құжаттар қабылдау туралы жариялайды. 
Конкурс Қазақстан Республикасының азаматтары мен коммерциялық емес ұйымдарының өкілдері арасында өтеді.
Құжаттар 2026 жыл, қараша айының 27 қазаннан 9 қараша (қоса алғанда) аралығында қабылданады.
Қоғамдық кеңесінің құрамын қалыптастыру жөніндегі жұмыс тобының шешіміне сәйкес Қоғамдық кеңестің сандық құрамы 17 адамды құрайды, оның ішінде 12 адам – коммерциялық емес ұйымдардың өкілдері, Қазақстан Республикасы азаматтарынан, 5 адам (жалпы санның үштен бірі) – Министрліктен.
Заңның 10-бабының 1-тармағына сәйкес Қоғамдық кеңес мүшелігіне он сегіз жасқа толған Қазақстан Республикасының азаматы кандидат бола алады.
Қоғамдық кеңес мүшелігіне кандидаттың:
1. Қазақстан Республикасының заңнамасында белгіленген тәртіппен жойылмаған немесе алынбаған сотталғандығы болмауға;
2. сот заңда белгіленген тәртіппен сыбайлас жемқорлық қылмыс және (немесе) сыбайлас жемқорлық құқық бұзушылық жасауда кінәлі деп танымаған болуға;
3. психикалық, мінез-құлықтық, оның ішінде психикаға белсенді әсер ететін заттарды тұтынуға байланысты бұзылушылықтардың (аурулардың) себебі бойынша психикалық денсаулық саласында медициналық көмек көрсететін ұйымдарда есепте тұрмауға тиіс.
Коммерциялық емес ұйым болып табылатын бір заңды тұлғадан Қоғамдық кеңеске бір ғана өкіл сайлана алады, сондай-ақ бір адам тек бір Қоғамдық кеңестің мүшесі болып сайлана алады.
Жоғарыдағы талаптарға сай келмейтін кандидаттар конкурсқа жіберілмейді.
Конкурсқа қатысуға ниет білдірген азаматтар, коммерциялық емес ұйымдардың өкілдері хабарландыру жарияланған күннен бастап он жұмыс күні ішінде мынадай құжаттарды ұсынады:
1. Кандидатураны Қоғамдық кеңестің құрамына ұсыну туралы коммерциялық емес ұйымның жазбаша ұсынысы және (немесе) азаматтың өтініші (1 және 2-қосымша);
2. Өмірбаян деректері көрсетіле отырып, кандидаттың кәсіптік және (немесе) қоғамдық қызметі туралы мәліметтер, оның ішінде түйіндемені қоса (3-қосымша);
3. Сотталғандығының болуы не болмауы туралы анықтама;
4. Психикалық, мінез-құлықтық, оның ішінде психикаға белсенді әсер ететін заттарды тұтынуға байланысты бұзылушылықтардың (аурулардың) болуы не болмауы туралы анықтама ұсынылады.

Қоғамдық кеңес мүшелігіне кандидаттар қажетті куәліктерді өздері немесе ақпараттық жүйелерден Қоғамдық кеңес құрылатын мемлекеттік органдардың көрсетілген анықтамаларды сұратуға келісімін бере отырып тапсырады.
Құжаттар a.rakhmetov@transport.gov.kz электрондық поштасына жіберіледі. 
Байланыс мәліметтері: Қазақстан Республикасы Көлік министрлігі, 010000, Астана қаласы, Есіл ауданы, Қабанбай батыр даңғылы, 32/1, «Транспорт тауэр» ғимараты.
Анықтама телефоны: 8 7172 98 32 31

